stanford-oval/wikipedia huggingface dataset:
Rekisalo
Historiaa

Saaresta löytyneen paimenmajan jäännösten perusteella saari voi olla yksi ensimmäisiä pysyvästi asutettuja Päijänteen saaria. Sen jäännökset voivat ajoittua peräti 1700-luvulle asti. Pysyvä asutus saaressa on alkanut ehkä isojaon myötä, jolloin maanviljelys alkoi 1800-luvun alussa. Siellä tiedetään poltetun tervaa ja saaressa on säilynyt yksi Päijänteen alueen vanhimmista rantasaunoista. Sota-aikoina saaressa asui metsätyöleireillä olleita venäläisiä sotavankeja. Pysyvä asutus alkoi vähenemään sotien jälkeen ja Rekisalosta muutettiin mantereelle 1960-luvun alussa lähes kokonaan. Saarella on kuitenkin nykyään vielä pysyvää asutusta.
Kaukopartiomies ja kirjailija Esa Anttala kirjoitti jotkin kirjansa mökillään Rekisalossa. Samaan aikaan myös Pentti Linkola asui lähellä Rekisaloa.
Vuoden 1938 taloudellisessa kartassa Rekisalon korkein vuori on nimeltään Vinttilänvuori ja sen korkeudeksi oli mainittu 143,2 metriä mpy. Mainittu vuori on nykyään nimeltään Pinttilänvuori. Liekö kirjoitusvirhe? Saarelle on merkitty kolme maatilaa ja kolme entistä kirkonkylän torppaa. Peltopalstoja on merkitty karttaan 11. Maatalojen välillä kulki kärrypolkuja, mutta teitä ei saarella ollut. Yksi kärrypolku tuli mantereella Kalliosalmen kapeikolle. Siellä on todennäköisesti ollut salmen ylityspaikka saarelle.
Saarten maatiloilla on ollut tapana järjestää pihapiirin rakennukset tiiviiseen piiriin keskeispihan ympärille. Asuinrakennukset, aittarivit ja ulkorakennukset kiersivät nelikulmiona pihaa, jonka keskelle tai reunaan sijoitettiin yhteinen sauna. Rekisalossa sauna on säilynyt yleensä avoimen pihapiirin keskellä. Alkuperäiset rakennukset ovat säilyneet vain Uotilansaaressa, kun Rekisalossa ne on uusittu lähes kokonaan 1930- ja 1950-luvuilla. Rekisalossa on sijainnut myös paimenten ja erakon majoja.
Suomen ensimmäistä ydinvoimalaa suunniteltaessa Rekisalo oli pitkään yksi varteenotettavimmista vaihtoehdoista sen sijoittamiselle.
Roni Hirvonen

| Roni Hirvonen |
| --- | --- |
 Roni Hirvonen alle 20-vuotiaiden MM-finaaliottelussa Kanadaa vastaan vuonna 2022.
Henkilötiedot
Syntynyt: 10. tammikuuta 2002 (ikä 22) Espoo, Suomi
Kansalaisuus:   Suomi
Jääkiekkoilija
Lempinimi:  Rondo
Pelipaikka:  keskushyökkääjä
Maila:  vasen
Pituus:  176 cm
Paino:  80 kg
Seura
Seura (P):  Toronto Maple Leafs
Sarja:  NHL
Nyk. seura:  Toronto Marlies (AHL)
Pelinumero:  20
Pelaajaura
Pääsarjaura:  2019–
Aik. seurat:  Ässät (SML) HIFK (SML)
NHL-varaus:  59. varaus, 2020 Toronto Maple Leafs
Roni Hirvonen (s. 10. tammikuuta 2002 Espoo) on suomalainen jääkiekkoilija, joka pelaa NHL-seura Toronto Maple Leafsin organisaatiossa. Hän pelaa pääasiassa AHL-joukkue Toronto Marliesissa. Hirvonen on pelipaikaltaan keskushyökkääjä, mutta hän osaa pelata myös laidassa. Toronto Maple Leafs varasi Hirvosen toisella kierroksella 59. pelaajana NHL:n varaustilaisuudessa 2020.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Kanada 2022 | jääkiekko |  |
|  Pronssia | Kanada 2021 | jääkiekko |  |
Hirvonen pelasi alle 20-vuotiaiden MM-kilpailuissa vuosina 2021 ja 2022, joista jälkimmäinen turnaus päättyi hopeaan ja ensimmäinen turnaus pronssiin. Vuoden 2021 turnauksessa hän teki puolivälieräottelussa Ruotsia vastaan Suomen 3–2-voittomaalin vain 25 sekuntia ennen varsinaisen peliajan päättymistä ja ratkaisi joukkueelle välieräpaikan. Vuoden 2022 turnauksessa Hirvonen toimi Suomen kapteenina. Hän jakoi joukkueen sisäisen tehotilaston voiton Joakim Kemellin ja Aleksi Heimosalmen kanssa lukemalla +4. Valmentajat valitsivat Hirvosen Suomen turnauksen yhdeksi kolmesta parhaasta pelaajasta. Hänet valittiin myös Latviaa vastaan pelatun avausottelun päätteeksi joukkueensa ottelun parhaaksi pelaajaksi. Hirvonen oli nimettynä Suomen MM-kisaehdokkaaksi myös vuoden 2020 turnaukseen, mutta hän kuitenkin putosi lopullisesta kisajoukkueesta.
Hirvonen pelasi myös alle 18-vuotiaiden MM-kilpailuissa vuonna 2019 sekä Hlinka Gretzky Cupissa vuonna 2019, jolloin hän voitti Suomen sisäisen piste- ja maalipörssin tehoilla 4+2=6. Hirvosen maaleista kolme syntyi kypärätemppuna alkulohkon ottelussa turnauksen isäntämaa Tšekkiä vastaan, kun Suomi voitti ottelun lukemin 1–5. Hän pelasi myös World U-17 Hockey Challengessa vuonna 2018. Yhteensä Hirvonen on pelannut 44 nuorten ja 46 poikien maaottelua.
Hirvonen valittiin Pohjola-leirin tähdistökentälliseen vuonna 2017.
Pelityyli

Jatkoaika.com-verkkolehden toimittaja Esko Kallioniemen mukaan Hirvosen vahvuuksiin kuuluvat pelikäsitys, taito-ominaisuudet, luistelu ja laukaus. Hänen aiemman seuransa Ässien kehitysjohtaja Tommi Kerttula luonnehti hänestä Hirvosen SM-liigasopimuksen julkaisemisen yhteydessä toukokuussa 2019:
»Roni on ikäisekseen todella kypsä ihminen. Vahva sisäinen motivaatio ja tehtäväsuuntautuneisuus takaavat sen, että hänestä tulee huippupelaaja. Hän on ikäluokkansa parhaita pelaajia Suomessa. Hänen peliymmärryksensä on korkealla tasolla. Hänellä on taito, työmoraali ja halu ratkaista samassa paketissa.»
Hirvonen on itse kuvaillut olevansa hyvä kahden suunnan pelaaja, jolla on hyvä pelikäsitys. Hän on omien sanojensa mukaan monipuolinen ja taitava kiekon kanssa. Hirvosen vahvuudet ovat hänen mukaansa enemmän hyökkäyspäässä. Hirvonen on kokenut olevansa samantyyppinen pelaaja kuin Sebastian Aho, jota hän on kertonut seuraavansa. Hirvonen on maininnut suurimmaksi idolikseen kuitenkin Sidney Crosbyn.
Muuta

Hirvosen isä Timo pelasi omalla urallaan SM-liigaa hyökkääjänä Kiekko-Espoossa/Bluesissa ja Saimaan Pallossa yli 600 ottelua sekä yhtenä kautena myös Ruotsissa. Blues on jäädyttänyt hänen pelinumeronsa 33. Timo Hirvonen loi sittemmin uraa myös valmentajana.
Roni Hirvonen harrastaa myös sulkapalloa.
Saha (Halikko)

Saha on kylä Halikossa. Se on yksi kylistä, jotka muodostavat Vaskion kunnanosan. Nimensä kylä on saanut siellä pitkään olleesta sahatoiminnasta. Kylää rajaavat Vaskion Lempilä, Juva ja Kuttila. Halikonjoki muodostaa kylän länsirajan Juvan kanssa ja jokeen virtaava Sahankrotti itä- ja etelärajan Vaskion Lempilän kanssa. Sahan kylään kuuluu myös kaksi enklaavialuetta: Kumio ja Notkola. Salo–Aura -tie kulkee kylän lävitse.
Historia

Saha on erotettu Kuttilan emäkylästä, jonka vuoksi alkujaan Sahaa kutsuttiin Vähä-Kuttilaksi. Halikonjoki oli vielä 1400-luvulla purjehduskelpoinen syvälle sisämaahan, ja Sahan alueella oli Varsinais-Suomen parhaimpia metsiä, minkä vuoksi sahatoiminta oli kannattavaa. 1500-luvulla Sahan omisti Erik Fleming, joka on luultavasti asunut satunnaisesti kylässä. 1600-luvulla sahaustoiminta hiipui, mutta alkoi jälleen kasvaa Wiurilan kartanon tullessa Sahan omistajaksi 1700-luvulla. Sahaustoiminta jatkui säännöllisenä 1800-luvun loppuun saakka. Tuona aikana kylän metsäinen itäosa hakattiin täysin ja muutettiin viljelysmaaksi.
Sahan kylässä sijaitsi maatilojen lisäksi Sahan talo, joka lienee ollut eräänlainen seurojentalo, sekä Sahan rukoushuone. Sahan talo sijaitsee edelleen kylässä, mutta rukoushuone purettiin 1900-luvun alussa. Rukoushuoneen paikalle pystytettiin muistomerkki vuonna 1957.
1900-luvun alkupuolella sahaustoiminta käynnistettiin jälleen, ja sahan yhteyteen rakennettiin mylly. Virtauksen heikentyessä mylly siirrettiin vuonna 1925 40 metriä nykyiselle paikalleen. Kumiolle rakennettiin vuonna 1910 Kumion koulu, joka lakkautettiin oppilaspulan vuoksi 1971. Sahan toiminta lakkasi 1900-luvulla kannattamattomuutensa vuoksi, ja tyhjillään ollut saharakennus purettiin 1990-luvun loppupuolella.
Rock’n’rollin maailma

| ”Rock’n’rollin maailma” Seremonia |
| --- | --- | --- |

Singlen tiedot
 Albumilta: Seremonia
 Julkaistu: 18. toukokuuta 2012 (YouTube) 13. heinäkuuta 2012 (7")
 Formaatti: digitaalinen, 7" vinyyli
 Tyylilaji: psykedeelinen rock hard rock
 Kesto: 03.27
 Levy-yhtiö: Svart
Seremonian muut singlet
|   | ”Rock’n’rollin maailma” 2012 | ”Ovi” 2013 |
Rock’n’rollin maailma on rockyhtye Seremonian single, joka julkaistiin alun perin 18. toukokuuta 2012 YouTube-videopalvelussa. Singlestä julkaistiin myös 500:n kappaleen rajoitettu 7" vinyylipainos.
Single jakoi ilmestyessään kriitikoiden mielipiteitä, ja muun muassa radioasema The Voicen kanavapäällikkö Jussi Mäntysaari kirjoitti julkaisua seuranneena päivänä blogiinsa yhtyeestä negatiivissävytteisesti.
Kappaleet

Rock’n’rollin maailma
Kappaleet > B-puoli

Nämä kesäiset päivät
Aiheesta muualla

Albumi Rock’n’rollin maailma Encyclopaedia Metallum -sivustolla (englanniksi)
Discogs
Saippuakupla

Saippuakupla
Tyttö puhaltaa saippuakuplia
Saippuakupla on saippuan ja veden sekoituksesta muodostuva ontto pallo. Kuplan saa aikaiseksi puhaltamalla ilmaa saippuavedestä muodostunutta kalvoa kohti niin, että kalvo irtoaa raameistaan ja muodostaa leijuvan kuplan. Kuplat kestävät vain hetken ja hajoavat itsestään tai osuessaan johonkin.
Saippuakuplat ovat irisoivia eli ne kimaltelevat sateenkaaren väreissä. Irisointi aiheutuu valon interferenssistä valosäteiden heijastuessa sekä kuplan kalvon sisä- että ulkopinnasta ja kohdatessa eri aallon vaiheissa.
Saippuakupla puhalletaan yleensä muovisella saippuakuplapuhaltimella. Isoja kuplia varten on mahdollista kehitellä myös oma puhallin esimerkiksi metallista. Kuplasta saa kestävämmän lisäämällä saippuaveteen pihkaa, sokeria, siirappia tai tapettiliisteriä. Yleensä lapset puhaltelevat saippuakuplia omaksi ilokseen. Niitä käytetään myös taiteellisissa esityksissä tehostekeinona ja nykyisin myös häissä riisin heittelyn sijaan.
Aiheesta muualla

Kuvia tai muita tiedostoja aiheesta Saippuakupla Wikimedia Commonsissa
Riivattu (elokuva)

| Riivattu> Insidious |
| --- | --- |

Ohjaaja:  James Wan
Käsikirjoittaja:  Leigh Whannell
Tuottaja:  Jason Blum Steven Schneider Oren Peli
Säveltäjä:  Joseph Bishara
Kuvaaja:  John R. Leonetti David M. Brewer
Leikkaaja:  James Wan Kirk Morri
Pääosat:  Patrick Wilson Rose Byrne Barbara Hershey
Valmistustiedot
Valmistusmaa:  Yhdysvallat Kanada
Tuotantoyhtiö:  FilmDistrict Blumhouse Productions
Levittäjä:  FilmDistrict Netflix
Ensi-ilta:  14. syyskuuta 2010 (TIFF) 1. huhtikuuta 2011
Kesto:  102 minuuttia
Alkuperäiskieli:  englanti
Budjetti:  1,5 miljoonaa $
Tuotto:  97 miljoonaa $
Seuraaja:  Insidious: Chapter 2
Aiheesta muualla
Virallinen sivusto
IMDb 
Elonet
AllMovie
Infobox OKVirheellinen NIMI-arvo: 
Riivattu (engl. Insidious) on vuonna 2011 ensi-iltansa saanut yhdysvaltalainen yliluonnollinen kauhuelokuva, jonka on käsikirjoittanut Leigh Whannell, ohjannut James Wan ja jonka pääosia näyttelevät Patrick Wilson ja Rose Byrne. Elokuva julkaistiin Yhdysvalloissa 1. huhtikuuta 2011. Elokuvassa nuori lapsiperhe hankkii uuden talon ja huomaa kauhukseen koomassa olevan lapsensa vetävän puoleensa pahansuopia olentoja.
Näyttelijät

| 0 | 1 | 2 |
| --- | --- | --- |
|  Patrick Wilson  | … |  Josh Lambert   |
|  Rose Byrne  | … |  Renai Lambert   |
|  Barbara Hershey  | … |  Lorraine Lambert   |
|  Ty Simpkins  | … |  Dalton Lambert   |
|  Lin Shaye  | … |  Elise Reiner   |
|  Leigh Whannell  | … |  Specs   |
|  Andrew Astor  | … |  Foster Lambert   |
|  Angus Sampson  | … |  Tucker   |
|  Jeannette Sousa  | … |  Dr. Trimble   |
|  Chelsea Tavares  | … |  Terri   |
|  Philip Friedman  | … |  vanha nainen   |
Tuotanto

Käsikirjoituksen elokuvaan teki Leigh Whannell ja sen ohjasi James Wan. Elokuva kuvattiin Los Angelesin alueella alkuvuodesta 2010. Elokuva esitettiin vuonna 2010 Toronton elokuvajuhlilla.
Aiheesta muualla

Elokuvan viralliset kotisivut
Riivattu Internet Movie Databasessa (englanniksi)
Riivattu Box Office Mojossa (englanniksi)
Riivattu Rotten Tomatoesissa (englanniksi)
Riivattu Metacriticissa (englanniksi)
Roman Skuhravý

| Henkilötiedot |
| --- | --- | --- |
Syntymäaika: 6. tammikuuta 1975 (ikä 49)
Syntymäpaikka: Tšekkoslovakia
Seura
Seura:  FK Varnsdorf
Tehtävä: Päävalmentaja
Seurat
| Vuodet | Seura | O (M) |
| 1983–2003 2000 2003–2004 |  FK Jablonec →  FK Baník Ostrava  FK Viktoria Plzeň | 149 (10) 7 (0) 16 (0) |
Valmennusura
2012–2013 2013–2014 2015–:  FK Baumit Jablonec (juniorit)  FK Baumit Jablonec  FK Varnsdorf
 Seurajoukkueuran tilastot kattavat vain kansalliset sarjat.
Roman Skhuravý (s. 6. tammikuuta 1975) on tšekkiläinen jalkapallovalmentaja ja entinen puolustaja. Kesäkuusta 2015 lähtien hän on toiminut FK Varnsdorfin päävalmentajana.
Ura

Skuhravý edusti lähes koko pelaajauransa ajan FK Jablonecia. Hän debytoi seuran paidassa vuonna 1993 ja oli mukana juhlimassa ensimmäisellä kaudellaan nousua Gambrinus ligaan. Jablonecissa Skuhravý voitti Tšekin cupin mestaruuden kaudella 1997/98. Vuonna 2000 hän pelasi lainalla FK Baník Ostravassa. Skuhravý jätti Jablonecin kesällä 2003 ja pelasi uransa viimeisen kauden 2003/04 FK Viktoria Plzeňissä.
Valmennusuransa Skuhravý aloitti kesällä 2012 FK Baumit Jablonecin juniorivalmentajana. Toukokuussa 2013 hän nousi seuran edustusjoukkueen päävalmentajaksi.  Hän johdatti Jablonecin Tšekin cupin mestariksi viikko valmentajaksi tulonsa jälkeen, kun joukkue voitti FK Mladá Boleslavin rangaistuspotkukilpailun jälkeen. Kaudella 2013/14 Jablonec romahti liigassa sijalle 11, mikä oli joukkueen huonoin sijoitus 12 vuoteen. Kauden jälkeen Skuhravý lähti seurasta.
Kesäkuussa 2015 Skuhravýsta tuli Tšekin 1. divisioonassa pelaavan FK Varnsdorfin päävalmentaja.
Meriitit > Pelaajana

Tšekin cup: 1998
Tšekin 1. divisioona: 1994
Meriitit > Valmentajana

Tšekin cup: 2013
Prix Italia

Prix Italia on Italiassa järjestettävä kansainvälinen radio- ja televisioalan tapahtuma, jossa jaetaan samannimisiä palkintoja alalla menestyneille. Tapahtuman perusti Italian yleisradioyhtiö RAI vuonna 1948, ja se järjestetään viikon mittaisena syyskuussa, vuosittain eri Italian kaupungeissa.
Prix Italia järjestettiin ensi kerran Caprin saarella vuonna 1948 tapahtumana, joka kokosi yhteen 14 julkisen yleisradioyhtiön edustajia. Tapahtuma keskittyi aluksi radioilmaisun kehittämiseen ja tunnetuksi tekemiseen. Vuodesta 1957 mukana on ollut myös televisiotoiminta ja vuodesta 2000 verkkoviestintä.
Prix Italian organisaatiossa on nykyisin edustettuna 87 julkista ja yksityistä radio- ja tv-yhtiötä 46 maasta. Tapahtumaviikkoon kuuluu konsertteja, ohjelmanäytöksiä, paneelikeskusteluja, mestarikursseja ja muita tilaisuuksia sekä ammattilaisille että suurelle yleisölle.
Tavoitteita

Tapahtuman tavoitteita ovat:
kehittää radio- ja televisiotyön laatua,
rohkaista eri maiden radio- ja tv-yhtiöitä esittämään toistensa tuotantoa,
edistää ammattilaisten välistä vuorovaikutusta,
edistää keskustelua ja tutkimusta radio- ja tv-työstä.
Palkintoja > Prix Italia

jaettu vuodesta 1948
useita sarjoja radio- ja televisioteoksille
Palkintoja > RAI-palkinto

jaettu vuoteen 1989 saakka
Palkintoja > Granarolo-erikoispalkinto

jaettu vuodesta 2001–
Palkintoja > Cardine-erikoispalkinto

jaettu vuodesta 2001–
Palkintoja > Firenzen kaupungin palkinto

jaettu 1970, 1974 ja 1975
Palkintoja > Signis-palkinto

Vuodesta 1997 Prix Italiassa on mukana myös katolisen viestintäjärjestö Signis (aiemmin Unda), jonka tuomaristo myöntää erikoispalkinnon erityistä humaanisuutta edustavalle televisio-ohjelmalle.
Suomalaisia palkittuja

Yleisradio on voittanut vuosien varrella useita Prix Italia -tunnustuksia. Vuonna 1983 draamapalkinnon voitti Rauta-ajan kolmas osa. Vuonna 2001 television kulttuuridokumenttien sarjan voitti John Websterin ohjaama Valon ja varjon huoneet ja radion musiikkiohjelmien sarjan Ylen Ykkösen musiikkiosaston tuottama ja Veli-Matti Puumalan säveltämä teos Rajamailla. Vuonna 2002 palkittiin JP Siili tv-minisarjastaan Juulian totuudet. Vuonna 2009 Yle Radio 1:n tuottama, Jyrki Kiiskisen kirjoittama ja Jovanka Trbojevicin säveltämä musiikkiohjelma Creation Game voitti parhaan sävellysteoksen Prix Italia -palkinnon. Vuonna 2010 Hannu Kariston tuottama Rumpalin salaiset kansiot voitti palkinnon radiodokumenttien sarjassa. Vuonna 2011 palkittiin Harri Huhtamäen Radioateljeelle tekemä radiodokumentti Hänen täytyy olla erilainen – balladi Hallin Jannesta ja musiikki- ja taidedokumenttien sarjassa Janne Kuusen Yleisradiolle ohjaama dokumenttielokuva Boheemi elää, joka kertoo näyttelijä Matti Pellonpäästä. Vuonna 2013 Ylen radiodokumentti Todellisia tarinoita: Krishnan morsian palkittiin Italian tasavallan presidentin erikoispalkinnolla.
Aiheesta muualla

Prix Italia -verkkosivusto
Vuoden 2014 kilpailuohjeet (pdf, englanniksi)
Käännös suomeksi
Sagunto (1869)

| Sagunto |
| --- | --- |


Aluksen vaiheet
Rakentaja:  Ferrol
Kölinlasku:  21. maaliskuuta 1863
Laskettu vesille:  26. huhtikuuta 1869
Palveluskäyttöön:  1. helmikuuta 1877
Poistui palveluskäytöstä:  1891
Tekniset tiedot
Uppouma:  7 352 t
Pituus:  89,5 m
Leveys:  17,3 m
Syväys:  8,4 m
Koneteho:  3 700 ihp
Nopeus:  8 solmua
Miehistöä:  554
Aseistus
Aseistus:  8 × Armstrong 9" RML -tykkiä 3 × Armstrong 8" RML -tykkiä
Sagunto oli Espanjan laivaston vuonna 1869 vesillelaskettu ironclad, joka oli alun perin 100-tykkinen linjalaiva Principe Don Alfonso.
Valmistus

Aluksen muutostyöt tilattiin Ferrolista, missä köli laskettiin 21. maaliskuuta 1863. Alus laskettiin vesille 26. huhtikuuta 1869 ja valmistui 1. helmikuuta 1877.
Palvelus

Alus poistettiin palveluksesta vuonna 1891.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Spanish ironclad Sagunto
Käännös suomeksi
Rosolli

Rosollia.
Rosolli eli sallatti on perunasta, porkkanasta ja punajuuresta valmistettu suomalainen kylmä ruokalaji, jota tarjotaan nykyisin etenkin jouluruokana. Keitetyt punajuuret, porkkanat ja perunat pilkotaan rosolliin pieniksi kuutioiksi. Mukana voi olla valmistajan tavoista riippuen silliä, omenaa, silputtua sipulia, suolasilakoita tai suolakurkkuja. Kaupallisena tuotteena sillillä lisättyä rosollia sanotaan sillisalaatiksi.
Rosollin mukana voidaan tarjota kastiketta. Kastike tehdään usein maustamalla kermavaahtoa (viini)etikalla ja värjäämällä se punajuuriliemellä. Joskus kastike tehdään myös kermaviiliin.
Sana rosolli tulee venäjän sanasta 'rassol' (рассо́л), joka merkitsee alkuaan suola- tai säilöntälientä. Sitä ei tiedetä, miten sana on siirtynyt ruokalajin nimeksi. Venäjäksi rosolli eli sillisalaatti on 'vinegret', joka puolestaan tarkoittaa ranskaksi öljy-viinietikka-salaattikastiketta (ransk. vinaigrette). Rosolli tunnetaan suunnilleen samanlaisena koko Pohjois-Euroopassa Hollannista Venäjälle.
Rosolli on perinteisesti tehty lähinnä Länsi-Suomessa (punane) sallatti-nimisenä pito- ja juhlaruokana, rosolliksi sitä kutsutaan Pohjois-Pohjanmaalla, Keski- ja Itä-Suomessa sekä Lapissa. Keski- ja Etelä-Pohjanmaalla rosollia kutsutaan sinsalla-nimellä, joka lienee muunnos ruotsin kielen sanasta sillsallad.
Aiheesta muualla

Joulu.info: Rosolli
Saksan sotilaspiirit

Weimarin Saksan sotilaspiirit
Saksan sotilaspiirit (saks. Die Wehrkreise, yks. Wehkreis, lyh. WK) jakoivat Saksan maan sotilaspoliittisiin hallintoalueisiin, joiden kunkin tarkoitus oli vastata alueensa värväys- ja sotilaskoulutusasioista. Kussakin piirissä oli myös niiden alueilla olevien joukkojen huoltamisesta ja täydennyksestä vastaavia laitoksia. Sotilaspiirijärjestelmä oli käytössä Weimarin tasavallan ja myöhemmin natsihallinnon aikana. Rauhan aikana alue majoitti sen numeroa vastaavaa armeijakuntaa, esim. Baijerin VII sotilaspiirin alueella toimi VII armeijakunta ja sen esikunta. Weimarin aikana Saksa jaettiin 13 piiriin, roomalaisilla numeroilla merkittynä I-XIII sotilaspiireihin.
Kun natsi-Saksa liitti Itävallan Saksan alueisiin 1938 jaettiin entinen Itävalta kahdeksi uudeksi sotilaspiiriksi, joiden nimiksi annettiin XVII (Wien) ja XVIII (Salzburg). Kun Saksa oli vallannut Puolan 1939, ennen ensimmäistä maailmansotaa Saksaan kuuluneet alueet nimettiin XX (Danzig nyk. Gdańsk) ja XXI (Posen, nyk. Poznań).
Natsi-Saksan sotilaspiirit
Reposaaren koulu

| Reposaaren koulu |
| --- | --- |
 Yksi puukorttelin rakennuksista.
Sijainti:  Kirkkokatu 31, Pori
Perustettu:  1877
Rehtori:  Toni Ranne
Luokat:  1-6
Oppilaita:  27 (2021)
Verkkosivut
Reposaaren koulu on Porin Reposaaressa sijaitseva noin 30 oppilaan alakoulu. Koulu on perustettu 9. joulukuuta 1877.
Historia

Vuonna 1877 perustettu koulu oli Reposaaren ensimmäinen kunnan rahoittama koulu. Se oli alun perin kaksikielinen, joten koulua käytiin kahdessa vuorossa. Oppilasmäärän kasvun myötä perustettiin yksityinen oppikoulu Reposaaren yhteiskoulu, joka muuttui vuonna 1974 kunnalliseksi Saariston yläasteeksi. Vuonna 1994 Reposaaren koulu ja Saariston yläaste yhdistyivät Reposaaren peruskouluksi, ja vuonna 2008 yläaste siirtyi Meri-Porin koulun yhteyteen.
Koulurakennukset

Reposaaren koulu toimi alussa useissa eri rakennuksissa, kunnes se vuonna 1884 siirtyi omiin tiloihin niin sanottuun puukortteliin, jossa se toimi aina vuoteen 2008 asti. Yläasteen poistuttua koulu siirtyi yläasteen käytössä olleeseen kivikouluun. Keväällä 2022 koulu siirtyi tilapäisesti takaisin puukortteliin, joka remontoidaan kauttaaltaan. Remontin aikana koulu toimii kivikoulun pihalla sijaitsevissa parakeissa. Koulun on tarkoitus toimia pysyvästi puukorttelissa syksystä 2024 alkaen.
Tunnettuja oppilaita

Kelpo Gröndahl
Eino Grön
Joni Nyman
Jussi Hakulinen
Muuta

Reposaaren koulu on pienestä koostaan johtuen ollut useasti lakkautusuhan alla, esimerkiksi vuosina 2014, 2016 ja 2019.
Aiheesta muualla

Reposaaren koulun kotisivut
Rosoruskokarve

| Rosoruskokarve |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Sienet Fungi
Kaari::  Kotelosienet Ascomycota
Alakaari::  Pezizomycotina
Luokka::  Lecanoromycetes
Alaluokka::  Lecanoromycetidae
Lahko::  Maljajäkälät Lecanorales
Heimo::  Karpeet Parmeliaceae
Suku::  Mustakarpeet Montanelia
Laji::  disjuncta
Kaksiosainen nimi
 Montanelia disjuncta  (Erichsen) Divakar, A. Crespo, Wedin & Essl. 
Katso myös
   Rosoruskokarve Wikispeciesissä  
Infobox OKNimi-testi OK: 
Rosoruskokarve (Montanelia disjuncta) on mustakarpeiden sukuun kuuluva laji. Se on muodoltaan ruusukkeinen. Väri on yläpuolella mustanruskea tai tumma oliivinruskea ja alapuolella musta. Yläpinta on kuoppainen. Liuskat ovat kuperia tai litteitä ja niiden kärjet ovat yläpuolelta kiiltäviä. Rosoruskokarvetta tavataan Euraasian mantereella, Afrikan itäosassa ja Pohjois-Amerikassa. Se kasvaa kivien päällä ja sitä esiintyy kallioilla, erityisesti jyrkillä kalliomuodostelmilla. Rosoruskokarven jäkäläaineena eli sekundaarisena aineenvaihduntatuotteena esiintyy perlatolihappoa (C25H32O7) ja stenosporahappoa (C23H28O7).
Aiheesta muualla

Laji.fi: Rosoruskokarve (Montanelia disjuncta)
UniProt: Taxonomy - Montanelia disjuncta (englanniksi)
Global Biodiversity Information Facility (GBIF): Montanelia disjuncta (englanniksi)
Consortium of Lichen Herbaria: Montanelia disjuncta (englanniksi)
Italic 7.0, The Information System on Italian Lichens: Montanelia disjuncta (englanniksi)
Ryōsuke Yamanaka

| Henkilötiedot |
| --- | --- | --- |
Koko nimi: Ryōsuke Yamanaka
Syntymäaika: 20. huhtikuuta 1993 (ikä 31)
Syntymäpaikka: Chiba, Japani
Kansalaisuus:  Japani
Pelipaikka: Puolustaja
Pituus: 170 cm
Seura
Seura: Urawa Reds
Pelinumero: 6
Seurat
| Vuodet | Seura | O (M) |
| 2012–2016 2014 2017–2018 2019– | Kashiwa Reysol →JEF United Chiba Yokohama F. Marinos Urawa Reds | 35 (1) 23 (3) 54 (5)  |
Maajoukkue
| 2018– | Japani | 2 (1) |
 Seurajoukkueuran tilastot kattavat vain kansalliset sarjat.
Ryōsuke Yamanaka (jap. 山中 亮輔, Yamanaka Ryōsuke; s. 20. huhtikuuta 1993 Chiba) on japanilainen jalkapalloilija.
Jalkapallomaajoukkue

Yamanaka debytoi Japanin maajoukkueessa marraskuussa 2018. Hän on pelannut kaksi maaottelua ja tehnyt niissä yhden maalin.